Na temelju članka 65. stavak 1. Zakona o šumama (“Narodne novine“ broj 140/05,82/06,129/08,80/10,124/10,145/11-RUSRH, 25/12,68/12-OiRUSHR, 148/13 I 94/14) i čl. 31. Statuta općine Saborsko (Glasnik Karlovačke županije 17/13, 4/18 i 12/18) Općinsko vijeće općine Saborsko na svojoj 10. redovnoj sjednici održanoj 19. prosinca 2018. donosi:

# P R O G R A M

# UTROŠKA ŠUMSKOG DOPRINOSA ZA 2019. GODINU

Članak 1.

Programom utroška sredstava šumskog doprinosa za 2019. godinu utvrđuje se namjena korištenja sredstava šumskog doprinosa kojeg plaćaju pravne osobe koje obavljaju prodaju proizvoda iskorištavanja šuma (drvni sortimenti) u visini 5 % od prodajne cijene proizvoda na panju.

Članak 2.

Sredstva šumskog doprinosa uplaćuju se u Proračun Općine Saborsko.

Članak 3.

U Proračunu Općine Saborsko za 2019. godinu planirana su sredstva šumskog doprinosa u iznosu od 700.000,00 kn.

Članak 4.

Sredstva iz prethodnog stavka ovog članka koristiti će se za utrošit će se za kapitalna

ulaganja u komunalnu infrastrukturu; za financiranje izgradnje komunalne infrastrukture za slijedeće namjene: - Asfaltiranje nerazvrstanih cesta u vlasništvu Općine Saborsko

Članak 5.

Ovaj Program stupa na snagu osmog dana objave u „Glasniku Karlovačke županije“, a primjenjivati će se od 1. siječnja 2019. godine.

KLASA: 021-05/18-01/8

URBROJ: 2133/15-01-18-13

U Saborskom 19. prosinca 2018.

**Predsjednik Općinskog vijeća**

Zvonko Conjar